Sandra Þórólfsdóttir Beck og Benedikt Snær Kristinsson eru ungt par sem er að flytja hingað til Siglufjarðar á næstu dögum . Sandra er ættuð héðan frá Siglufirði , dóttir Bryndísar Hrannar Kristjánsdóttur og Þórólfs Tómassonar . Bryndís , jafnan nefnd Binna Kristjáns , er dóttir hjónanna Lilju Jóelsdóttur og Kristjáns Rögnvaldssonar skipstjóra en þau eru bæði látin . Benedikt er frá Þórshöfn en þau Sandra hafa verið búsett í Reykjavík undanfarin ár . Sandra , Bryndís og Þórólfur Þau langar að breyta til og búa úti á landi , varð Siglufjörður fyrir valinu vegna tengsla Söndru hingað og þeirra góðu minninga sem hún á síðan hún dvaldi sem barn hjá ömmu og afa á Sigló . Sandra og Benedikt eru komin með húsnæði en vantar vinnu , þau eru til í að skoða allt sem í boði er hér á Siglufirði . Hægt er að senda okkur póst hér á trolli@trolli.is eða senda parinu skilaboð á facebook ef atvinnurekendur á Siglufirði hafa störf í boði fyrir unga parið .